Document ID: 32012R0756

A BIZOTTSÁG 756/2012/EU VÉGREHAJTÁSI RENDELETE
(2012. augusztus 20.)
a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló 2454/93/EGK rendelet módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a Közösségi Vámkódex létrehozásáról szóló, 1992. október 12-i 2913/92/EGK tanácsi rendeletre (1) és különösen annak 247. cikkére,
mivel:
(1)
A Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló 2454/93/EGK rendelet módosításáról szóló, 2010. május 20-i 430/2010/EU bizottsági rendelet (2) a hajókba vagy légi járművekbe alkatrészként vagy tartozékként történő beszerelés céljából szállított áruk, a hajók vagy légi járművek üzemeltetéséhez szükséges üzemanyagok, kenőanyagok és gázok, valamint a fedélzeten elfogyasztandó vagy értékesítendő élelmiszerek és egyéb árucikkek esetében megszüntette a kilépési gyűjtő vámáru-nyilatkozat benyújtására vonatkozó kötelezettséget. Emiatt a 2454/93/EGK bizottsági rendelet (3) 30a. mellékletét megfelelő módon ki kell igazítani.
(2)
A 2454/93/EGK rendelet 30a. melléklete értelmében a kilépési gyűjtő vámáru-nyilatkozaton információkat kell szolgáltatni a címzettről. Ha azonban az árukat „üresen forgatott, rendeletre szóló” átruházható hajóraklevéllel szállítják, a címzett ismeretlen. Ilyenkor egy külön kód feltüntetésével indokolt jelezni, hogy a címzett adatai ismeretlenek.
(3)
Az 1172/95/EK tanácsi rendeletnek a külkereskedelmi statisztikák tekintetében való végrehajtására vonatkozó egyes rendelkezésekről szóló, 2000. szeptember 7-i 1917/2000/EK bizottsági rendeletet (4) felváltotta a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek a kereskedelmi lefedettség, az adatok meghatározása, vállalkozásmutatók és számlázási pénznem szerinti statisztika összeállítása, valamint a különleges áruk vagy árumozgások tekintetében történő végrehajtásáról szóló, 2010. február 9-i 113/2010/EU bizottsági rendelet (5). Emiatt kiigazításokat szükséges végrehajtani a 2454/93/EGK rendelet 37. és 38. mellékletén.
(4)
A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (6) meghatározza a behozatal esetén alkalmazandó héamentesség feltételeit. Egyik ilyen feltétel, hogy az importőrnek a behozatal időpontjáig át kell adnia bizonyos információkat a behozatal szerinti tagállam illetékes hatóságai részére. Emiatt kiigazításokat szükséges végrehajtani a 2454/93/EGK rendelet 37. és 38. mellékletén, és ezáltal biztosítani ezen információknak a vámáru-nyilatkozaton történő megadása egységességét. A 2006/112/EK irányelv 143. cikkének (2) bekezdésében előírt adatok átadására vonatkozó kötelezettséget a 37. mellékletben a 44. rovatra vonatkozó magyarázatokban indokolt jelezni.
(5)
Mivel közösségi árutovábbítási műveletre Andorrában és San Marinóban is sor kerülhet, a 2454/93/EGK rendelet 37. mellékletében az EFTA-országok említését ki kell egészíteni ezen országok említésével, és ezáltal jelezni azt az esetet, ha a kezesség vagy a biztosítéknyújtás alóli mentesség egy vagy több EFTA-országban, illetve Andorrában vagy San Marinóban nem érvényes.
(6)
A Közösség és tagállamai, illetve a harmadik országok közötti áruforgalomra vonatkozó statisztikáról szóló, 1995. május 22-i 1172/95/EK tanácsi rendeletet (7) felváltotta a Közösség harmadik országokkal folytatott külkereskedelmére vonatkozó statisztikáról, valamint az 1172/95/EK tanácsi rendelet hatályon kívül helyezéséről szóló, 2009. május 6-i 471/2009/EK európai parlamenti és tanácsi rendelet. (8) Emiatt a 2454/93/EGK rendelet 38. mellékletében az 1172/95/EK rendeletre való hivatkozást aktualizálni szükséges.
(7)
2010-ben elfogadták az Incoterms szabályok nyolcadik változatát (a továbbiakban: Incoterms 2010). Emiatt a szállítási feltételek aktualizálása céljából be kell illeszteni a 38. mellékletbe az Incoterms 2010 módosított kódjait.
(8)
A 2454/93/EGK rendelet 38. melléklete tartalmaz egy csomagoláskód-listát, amely az Egyesült Nemzetek Európai Gazdasági Bizottságának 21. számú ajánlása V. és VI. mellékletében található, „A nemzetközi kereskedelemben alkalmazott csomagolástípus-elnevezések kódolt megjelenítése” című listán alapul. Mivel ezt a kódlistát a műszaki fejlődésre való tekintettel módosították, a 38. mellékletbe a jelenlegi lista helyére indokolt beilleszteni a 21. számú ajánlás 8.1. számú felülvizsgálatából származó legutóbbi változatot.
(9)
A jövedéki adóra vonatkozó általános rendelkezésekről és a 92/12/EGK irányelv hatályon kívül helyezéséről szóló, 2008. december 16-i 2008/118/EK tanácsi irányelv (9) lehetőséget ad az adófelfüggesztés alatt lévő jövedéki termékeknek a Közösség vámterületén belül történő szállítására, beleértve azt az esetet is, amikor a termékek szállítása az importálás helyéről az irányelv 17. cikke (1) bekezdésének a) pontjában meghatározott rendeltetési helyek valamelyikére harmadik országon vagy harmadik területen keresztül történik. Emiatt ki kell igazítani a 2454/93/EGK rendelet 38. mellékletének kapcsolódó kódjait, és ezáltal jelezni azokat az eseteket, amikor a behozatalkor nem kell jövedéki adót fizetni.
(10)
A vámmentességek közösségi rendszerének létrehozásáról szóló, 1983. március 28-i 918/83/EGK tanácsi rendeletet (10) felváltotta a vámmentességek közösségi rendszerének létrehozásáról szóló, 2009. november 16-i 1186/2009/EK tanácsi rendelet (11). Emiatt a 2454/93/EGK rendelet 38. mellékletében egyes hivatkozásokat és kódleírásokat ki kell igazítani.
(11)
A gyümölcs- és zöldségágazatban a 2200/96/EK, a 2201/96/EK és az 1182/2007/EK rendeletre vonatkozó végrehajtási szabályok megállapításáról szóló, 2007. december 21-i 1580/2007/EK bizottsági rendeletet (12) felváltotta az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendelet (13), ezért aktualizálni kell a 2454/93/EGK rendelet 38. mellékletében található, az 1580/2007/EK rendeletre való hivatkozást.
(12)
A magas csalási kockázattal járó áruknak a 2454/93/EGK rendelet 44c. mellékletében található jegyzékét hozzá kell igazítani a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról szóló, 2011. szeptember 27-i 1006/2011/EU bizottsági végrehajtási rendeletben (14) meghatározott 2012. évi Kombinált Nómenklatúrához.
(13)
A 2454/93/EGK rendeletet mindezeknek megfelelően módosítani kell.
(14)
Mivel az 1006/2011/EU rendelet 2012. január 1-jétől alkalmazandó, a 2454/93/EGK rendelet 44c. mellékletének módosítását is ugyanettől az időponttól fogva indokolt alkalmazni.
(15)
Az e rendeletben foglalt intézkedések összhangban állnak a Vámkódexbizottság véleményével,
ELFOGADTA EZT A RENDELETET:
1. cikk
A 2454/93/EGK rendelet a következőképpen módosul:
1.
A 30a. melléklet e rendelet I. mellékletének megfelelően módosul.
2.
A 37. melléklet e rendelet II. mellékletének megfelelően módosul.
3.
A 38. melléklet e rendelet III. mellékletének megfelelően módosul.
4.
A 44c. melléklet e rendelet IV. mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ezt a rendeletet - a IV. melléklet kivételével - 2013. január 1-jétől fogva kell alkalmazni.
A IV. mellékletet 2012. január 1-jétől fogva kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2012. augusztus 20-án.

Labels: 2
11
19
7
3